ועדת הכנסת, כנסת 25, פרוטוקול מספר 110, 2023-12-12 00:00

אופיר כץ: אני מתכבד לפתוח את ישיבת ועדת הכנסת, היום יום שלישי, כ"ט בכסלו התשפ"ד, 12 בדצמבר

אופיר כץ:  יש לנו שני נושאים על סדר היום שהם שזורים אחד בשני וזאת תהיה הצבעה אחת, הנושא הראשון – פניית יושב ראש הכנסת בדבר קביעת ישיבה נוספת של הכנסת ביום חמישי 14 בדצמבר 2023, לפי סעיף 19(א)(1) לתקנון הכנסת

אופיר כץ:  הנושא השני – קביעת סדרי דיון לפי סעיף 98 לתקנון הכנסת בהצעות החוק הבאות בקריאה השנייה והשלישית: א' הצעת חוק-יסוד משק המדינה (הוראת שעה לעניין חוק התקציב לשנת 2024 – חרבות ברזל) (מ/1661); ב' הצעת חוק הפחתת הגירעון והגבלת ההוצאה התקציבית (תיקון מס' 24) התשפ"ד-2023 (מ/1684); ג' הצעת חוק תקציב נוסף לשנת הכספים 2023 התשפ"ד-2023 (מ/1687) וקביעת סדרי דיון והקדמת הדיון בהצעת החוק לפני הקריאה השנייה והשלישית

אופיר כץ:      שגית, את רוצה להציג את 98?     

שגית אפיק: סעיף 98 למעשה מיועד לדיונים בנושאי תקציב וחוק הסדרים, ובפניכם בעצם שלוש הצעות שכולן קשורות בתקציב: הצעת חוק יסוד משק המדינה הוראת שעה לעניין חוק התקציב לשנת התקציב 2024 חרבות ברזל; הצעת חוק הפחתת הגירעון והגבלת ההוצאה התקציבית; והצעת חוק תקציב נוסף לשנת הכספים 2023, אני אומר את העקרונות ואז אקריא

שגית אפיק:      מדובר בדיון משולב ביחס לשלוש ההצעות, הדיון יתחיל ביום רביעי מחר ויסתיים ביום חמישי, ביום רביעי הדיון יתקיים בין השעות 09:00 עד 16:00

שגית אפיק:  ככלל זה לא מקובל לעצור באמצע דיון או הצבעה; אבל מכיוון שיש לנו פה החלטה מוקדמת של ועדת הכנסת בנושא סדרי דיון לחנוכה, ומכיוון שאנחנו נמצאים בלוחות זמנים מאוד צפופים ביחד לתקציב הנוסף לשנת הכספים 2023 ובהתחשב כמובן במצב המלחמה שמדינת ישראל שרויה בו, אז בעצם ביום רביעי הדיון יתקיים בין השעות 09:00 עד 16:00, ייפסק, תיסגר המליאה, תיפתח מחדש ביום חמישי בשעה 09:00

אופיר כץ: וגם עובדי הכנסת לא להחזיק אותם פה בחנוכה

שגית אפיק: עכשיו אני עוברת להקראה ואני אסביר כל סעיף שאני מקריאה

שגית אפיק:      ועדת הכנסת קובעת בהתאם לסעיף 98 לתקנון הכנסת, את סדרי הדיון הבאים בקריאה השנייה והשלישית בקשר להצעות החוק שבכותרת (להלן – שלוש הצעות החוק)

שגית אפיק:  יצוין כי הוראות אלה מתקבלות בהתחשב בלוחות הזמנים הקצרים הדרושים לאישור התקציב הנוסף לשנת הכספים 2023 ובהתחשב במלחמת חרבות ברזל

שגית אפיק: לגבי הצעות 1 ו-2 יש כבר פטור מחובת הנחה שקיבלה ועדת הכנסת ביחס לכל הקריאות, ולכן גם ביחס לקריאה השנייה והשלישית למעשה הן יונחו מחר כל השלוש וניתן יהיה להתחיל את הדיון מיידית

שגית אפיק: זו בעצם ההחלטה הנוספת שמופיעה לכם על סדר היום לבקשת יושב ראש הכנסת על פתיחת יום מליאה נוסף ביום חמישי, שוב – לנוכח לוחות הזמנים

שגית אפיק: הדיון המשולב ייפתח בהצגת שלוש הצעות החוק על ידי יושב ראש ועדת הכספים או מי מטעמו

שגית אפיק:      או מי מטעמו – הוא ביקש

אופיר כץ: צריך לשנות את זה

שגית אפיק: כן, אנחנו נוסיף את זה

אופיר כץ: לגבי יום רביעי 09:00 עד 16:00 בנימוקים של האופוזיציה אם זה מסתיים לפני אז סוגרים את המליאה

שגית אפיק:  סוגרים את המליאה, כן

שגית אפיק: בדיון יוכלו להשתתף רק חברי הכנסת שהגישו הסתייגויות או בקשות רשות דיבור

שגית אפיק: במסגרת הזמן של הקואליציה יהיו רשאים לדבר גם שרים וסגני שרים בענייני משרדם

שגית אפיק: שר האוצר, ראש האופוזיציה, יושב ראש ועדת הכספים

הצבעה על הסתייגויות: תתקיים הצבעה על כל הסתייגות שנציגי הקואליציה יבקשו להצביע עליה

להצביע עליהן: גם ההצבעה על כל הסתייגות של נציגי הקואליציה זה משתלב, אבל בהתאם לנוסח של ההסתייגויות על התקציב

הכספים 2023: לסעיפים המילוליים: תתקיים הצבעה על לא יותר מ-12 הסתייגויות

הכספים 2023: זה אותו מודל שהיה בשתי הפעמים האחרונות ביחס להצבעה על חוק התקציב

הכספים 2023: היה רוב באחת ההצבעות – יצביעו על כל התוספות, ההפחתות או התוכניות החדשות לפי העניין

הכספים 2023:  לא היה רוב – יראו את ההסתייגויות שעניינן התוספת, ההפחתות או התוכניות החדשות, לפי העניין, כנדחות

אופיר כץ: מטעם הקואליציה זה אלקין

שגית אפיק: מטעם הקואליציה זו ההסתייגות שחבר הכנסת אלקין הגיש

אופיר כץ: כן הוא ביקש את זה ואז אתם תוכלו גם

שגית אפיק: אז זה בנוסף

ולדימיר בליאק: אנחנו בקואליציה או באופוזיציה או שזה בהתאם לנסיבות?     

אופיר כץ: בהקשר הזה של התקציב - - -     

ולדימיר בליאק: בהתאם לנסיבות כן

החוק הנוספות: זה בעצם הופך להיות לאחת, כיוון שלחוק יסוד משק המדינה לא הוגשו הסתייגויות, וסוכם שההסתייגויות שסוכם עליהם התווספו לאחרות, אז זה רק להצעת חוק הפחתת הגירעון

החוק הנוספות: תכף נראה איך אתם מגדילים

החוק הנוספות: יושב ראש הישיבה רשאי לאפשר הצבעות שמיות נוספות במספר זהה לשני הצדדים

אופיר כץ: מכל החוקים

שגית אפיק: כן

אופיר כץ: בבקשה ולדימיר

ולדימיר בליאק: כן תודה, קודם כל למען הסר ספק אנחנו כמובן מתנגדים למהלך הזה, אני חושב שאנחנו כאופוזיציה לאורך כל הדרך באישור התקציב הזה התנהלנו באחריות רבה וביקשנו רק דבר אחד, שכל שקל בקופת המדינה ישמש לצורכי מלחמה ולא לצרכים פוליטיים של הקואליציה

ולדימיר בליאק:  לצערי לא נענינו, ולכן אין מקום לקיצור לוח הזמנים

ולדימיר בליאק:       אבל אם כבר אני מבקש שיירשם בהחלטה שהקיצור הזה נעשה משתי סיבות: קודם כל שמשרד האוצר הבהיר שאם החוק לא יעבור עד יום חמישי הכסף לא ינוצל עד סוף 2023; והסיבה השנייה שזה נעשה מכיוון שמדובר בשבוע חנוכה, והנוהל הוא שאנחנו מסיימים עד השעה 16:00

שגית אפיק: תראה את הפסקה הראשונה שרשמנו, רשמנו ואני גם אומרת את זה, ההחלטה הזאת היא לא תקדים לתקציבים הבאים לבוא

ולדימיר בליאק: מה זה פסקה ראשונה?     

שגית אפיק: לפני 1, "יצוין כי הוראות אלה מתקבלות בהתחשב בלוחות הזמנים הקצרים הדרושים לאישור התקציב הנוסף לשנת הכספים 2023 ובהתחשב במלחמת חרבות ברזל"

שגית אפיק:  ואני אומרת גם לפרוטוקול, ההחלטה הזאת היא לא תקדים להצעות חוק תקציב באות, אני תקווה שלא יהיו עוד הרבה הצעות חוק תקציב נוסף במהלך שנת כספים, אנחנו נמצאים במצב מאוד מאוד ייחודי עם לוחות זמנים באמת גובלים ב- - -     

ולדימיר בליאק: אז רק להוסיף את ההערה לגבי שבוע חנוכה

שגית אפיק: לגבי שבוע חנוכה מופיע, זה כתוב בסעיף 3, תסתכל – "הדיון ביום רביעי בשעה זו תיסגר המליאה בשל חג החנוכה ובשל החלטת ועדת הכנסת בדבר שעות פעילות המליאה בחג"

ולדימיר בליאק: זה רלוונטי גם ליום חמישי לא?     

שגית אפיק: כן נציין את זה גם שם

ולדימיר בליאק: אז צריך לציין

שגית אפיק: אין בעיה

ולדימיר בליאק: עכשיו לגבי ההסתייגויות אנחנו מבקשים במילולי 20 הסתייגויות ובגירעון 15, בהתחשב שלמשק המדינה לא הגשנו

אופיר כץ: בסדר, אני רק רוצה להגיד שאני הייתי במשא ומתן עם האופוזיציה, וכל הצעה שהגשתי לא התקבלה על ידם, אני רק אומר שהלוואי והם כשהם היו בממשלה היו נדיבים כמו שאנחנו נדיבים, וגם עכשיו כשהבאנו את זה אז אתם מבקשים עוד הסתייגויות

ולדימיר בליאק: עכשיו רק עוד דבר בפסקה הראשונה

אופיר כץ: כמה אמרת?     

ולדימיר בליאק: 20 ו-15

אופיר כץ: בסדר, זה אותו דבר

ולדימיר בליאק: אותו דבר

שגית אפיק: הוא שינה את זה פשוט, 20 במילולי ו-15 לחוק הפחתת הגירעון, כשלחוק יסוד משק המדינה אין הסתייגויות, זה יוצא אותו דבר

אופיר כץ: אותו דבר עוד 10, אוקי

ארבל אסטרחן: אז מקובל?     

אופיר כץ: כן

שגית אפיק: תחת מחאה מקובל

ארבל אסטרחן: אז 20 בסעיף 8(ב)(1) ו-15 בסעיף 8(ב)(3)

שגית אפיק: ועוד משהו רצית?     

ולדימיר בליאק: לא, רציתי שאולי נחדד בפסקה הראשונה שזה באמת צורך אמיתי, שאם זה לא יעבור איכשהו שזה ישמע יותר קשה

שגית אפיק: בסדר, שהתקציב חייב לעבור עד יום חמישי

ולדימיר בליאק: נכון

שגית אפיק: אין בעיה, בסדר נחדד את זה

אופיר כץ: טוב עוד מישהו? כן בבקשה

שמחה רוטמן: אדוני היושב-ראש, רציתי לומר שבניגוד למתפרסם אין בתקציב בכלל כספים קואליציוניים, במקום כספים קואליציוניים הבאנו כספים למטרות טובות ואני מקריא

אופיר כץ: נשמע לי כמו ציטוט

שמחה רוטמן: ציטוט של מי? – לא תאמין, של יאיר לפיד

שמחה רוטמן:  אין כספים קואליציוניים הבאנו כספים למטרות טובות, שדדו את קופת המדינה כאשר הם היו בקואליציה

ולדימיר בליאק: רק שבעת המלחמה הבאתם 5 מיליארד שקלים כספי קואליציוניים, ובמשרד המושחת של שרה מהמפלגה שלך הוספתם 400 מיליון שקל, וחבל שאתה ציני, בעת מלחמה בזזתם את הקופה הציבורית ותתבייש לך חוצפן

אופיר כץ: ולדימיר לא להפריע, אני אתן לך אחרי זה להגיב בבקשה

שמחה רוטמן: אני עושה בפרפרזה כמובן כדי להתאים את הפוסט המופתי של יאיר לפיד מ-28 באוקטובר 2021 למציאות הנוכחית: אחרי ממשלת "השינוי" ששם שדדו את קופת המדינה, יש עתיד גילו השבוע שכספים קואליציוניים זה נורא, נכון שיש חשד מסוים שהם מזועזעים בעיקר מזה שלא הם מחלקים אותם, אבל מה שמטריף אותם באמת הוא שגם פה עשינו שינוי אמיתי, פרסמנו הכול כי אנחנו רוצים שתדעו הכול

שמחה רוטמן:      הקואליציה הזאת גאה במטרות שלהן הוקצו הכספים האלו, במקום להעביר כספים למפלגות ולג'ובים – הפעם עובר הכסף לזק"א, עובר הכסף לחיזוק ההגנה על ההתיישבות הצעירה וההתיישבות ביהודה ושומרון לבנייה, להתיישבות, לפיתוח, לקליטת עלייה, לחיזוק הגרעינים המשימתיים ועוד ועוד

שמחה רוטמן:      בכל הכסף עד הגרוש האחרון השתמשנו למטרות חברתיות שהוזנחו במשך שנים, זה בדיוק מה שמשגע את האופוזיציה פתאום מתברר שאפשר אחרת, זה עוד שינוי לטובה שיהיה קשה לחזור ממנו, לקחנו את כל הכסף ושמנו אותו רק במה שחשוב למדינה ולאזרחיה כי זה מה שהקואליציה הזאת עושה

שמחה רוטמן:  סוף ציטוט

אופיר כץ: תודה, רגע, עוד מישהו שתגיב כבר על הכול, עוד מישהו? לא, אז בבקשה ולדימיר ואחרי זה מצביעים

ולדימיר בליאק: תראו, אני רוצה להזכיר למי ששכח, בממשלה שלנו לצערי הרב היו כספים קואליציוניים 2

ולדימיר בליאק: 1 מיליארד שקל, פי 7 פחות מהממשלה המופקרת שלכם זה דבר אחד, עכשיו אני רוצה להגיד לחבר הכנסת רוטמן שהוא מבחינתי אחד האנשים שהביאו עלינו את האסון של השבת השחורה באחריות ישירה - - -     

אופיר כץ: לא לא ולדימיר, ולדימיר לא לא, ולדימיר

ולדימיר בליאק: השרה מהמפלגה שלו, השרה מהמפלגה שלו - - - מה לא, מה לא?     

אופיר כץ: אני לא יכול להגיד לך מה לא להגיד, אבל יש קווים בבית הזה, בוא לא נחצה אותם, לא ראוי

ולדימיר בליאק: אז אני רוצה להגיד, השרה מהמפלגה שלו הגדילה את תקציב המשרד המומצא שלה מ-133 מיליון שקלים ל-543 מיליון שקלים, כשבכסף הזה אין שקל אחד למרכיבי ביטחון ביהודה ושומרון בניגוד - - -     

שמחה רוטמן: שקר

ולדימיר בליאק: ואין לך מושג על מה אתה מדבר, אתה לא מכיר את המספרים, אין לך מושג על מה אתה מדבר

ולדימיר בליאק:  המפלגה שלו בוזזת את הקופה הציבורית

אופיר כץ: תודה

אופיר כץ:       אם כך מי בעד ההצעה? שמונה, מי נגד? ארבעה, מי נמנע?     

אופיר כץ: אושר     אם ככה הצעה סעיף 98 אושרה

אופיר כץ:      אני רק מחדד מחר נימוקי האופוזיציה מ-09:00 עד 16:00 ובחמישי נימוקים מ-09:00 עד 12:00 ממשיכים הנמקות, ואז סיכום יו"ר יש עתיד, שר האוצר ויו"ר ועדת כספים, ואז מתחילים בהצבעות שזה ייקח כמה שעות, ולא לפני 12:00

יצחק פינדרוס: אופיר, מוגבל עד 16:00?     

אופיר כץ: אם הגענו ל-16:00 ונשארו שתי הסתייגויות ממשיכים להצביע, ברור

קריאה: אבל לא נגיע ל-18:00

אליהו דלל: לא משנה, צריך להבהיר

אופיר כץ: הזמן לא יעצור את ההצבעות

אופיר כץ:  לא מאמין שנגיע, אבל הזמן לא יעצור, ב-16:00 לא נועלים

אליהו דלל: זה מה שצריך להבהיר

אופיר כץ: כן, זה מה שהבהרתי

אופיר כץ:  ועכשיו – הישיבה נעולה